淡水信義線

淡水信義線，係臺北捷運一條營運緊嘅高運量路線。依興建期間同階段營運所使用嘅路線名，呢條線又可再細分為淡水線同埋信義線兩路段，兩線以中正紀念堂站為分界，以北為淡水線，以東為信義線。其中淡水線係臺灣首條由傳統鐵路改建而成嘅捷運線，前身係臺灣鐵路管理局已經停止營運嘅同名支線鐵路線—臺鐵淡水線。除咗主線之外，淡水信義線喺北投地區重有一條支線—新北投支線。另外除咗淡水至象山站之間已經通車營運嘅路段外，亦正興建象山站東延至廣慈/奉天宮站嘅延伸線。

2016年10月11號臺北捷運頒行新版路線編號作業，以「路線顏色英文字首」為編碼原則，淡水信義線代表紅色嘅「R」字代號。但喺2014年11月15號至2016年10月11號期間，曾經短暫以數字作為路線編號嘅規則，當時淡水信義線稱為2號線。

轉乘站 
喺象山站至淡水站間共有七個轉乘站：

大安站 - 轉乘文湖線
 東門站 - 轉乘中和新蘆線
 中正紀念堂站 - 轉乘松山新店線
 台北車站 - 轉乘板南線
 中山站 - 轉乘松山新店線
 民權西路站 - 轉乘中和新蘆線
 北投站 - 轉乘新北投支線

台北捷運路線